Након што је похађао Војну академију Вали форџ, Шварцкопф, војничко дете, се уписао на Војну академију Сједињених Држава, где је дипломирао 43. у класи 1956. године са титулом бачелора. Такође је похађао и Универзитет Јужне Калифорније, где је стекао звање мастера из области механике 1964. Област у којој се специјализовао је развој вођених ракета, што је био програм који је Универзитет у Јужној Калифорнији развијао са војском Сједињених Држава, и који је укључивао подједнако аеро-наутичко и механичко образовање. Касније је похађао и Ратни колеџ Сједињених Држава.

Артур заправо жели да је претвори у манекенку, победницу конкурса Апсолутно савршена који организује истоимени часопис у сарадњи са компанијом Бастиле која производи шминку. Главни разлог је опклада између њега и Каролине, генералне директорке часописа Апсолутно савршена.

Љути До је насељено мјесто у Босни и Херцеговини, у општини Берковићи, које припада ентитету Република Српска. Према попису становништва из 2013. у насељу је живјело 286 становника.

Термин Монпарнас потиче из грчке митологије. Тамо је планина Парнас била дом за девет муза заштитница наука и уметности. Ово име су делу Париза дали студенти из 17. века који су овде рецитовали поезију.

Црвена крвна зрнца дају крви црвену боју, састављена су од беланчевина и холестерина, а садрже и хемоглобин. Еритроцити обављају преношење кисеоника и угљен-диоксида. Код већине сисара зрели еритроцити немају једро ни органеле. Имају облик двоструко улубљеног диска чиме се њихова површина повећава и тиме олакшава размена гасова. Еритроцити су веома гипки – са лакоћом се прилагођавају неправилном облику капилара као и променама њиховог пречника. Ова особина еритроцита је веома значајна, јер је њихов пречник већи од пречника најмањих капилара.

Када су августа 1943. године уведени чинови у НОВЈ, одлуком Врховног команданта НОВ и ПОЈ Јосипа Броза Тита, Јакобу Авшичу је другом додељен чин генерал-лајтанта, први је био Саво Оровић.

Унија је основана 17. фебруара 2006. године од стране групе студената ФПС-а као нестраначко, невладино, непрофитно и волонтерско друштво. На XIV редовној Скупштини Студентске уније Србије одржаној од 15 - 17. децембра 2006. године примљена је у придружено чланство СУСа без и једног гласа против.

Укупна дужина водотока је 98,9 km, док је површина басена 1.481,3 км². Најважније притоке су Јијелахтме са леве и Амбла, Јанијиги, Мустјиги и Содла са десне стране. Укупан пад корита је 82 метра, док је просечан пад 0,82 метра по километру тока.